 Xildhibaan Siciid Cartan mar uu ka hadlaayey Sicir bararka ayaa yidhi Anigu ma qabo in qodobadani xal u noqonayaan sicir bararka, oo qodobadan la soo saaray hawlo badan iyo nidaamyo badan oo ka duwan oo ka door roon ayaan filayaa, in wax lagaga qaban karo, oo kaga haboonayeen in la soo saaro si wax looga qabto, laakiin haddii ay Xukuumaddii xal mooday, oo ay qodobadan xal mooday, waanu eegi doona siday wax uga qabato, laakiin waxa xaqiiqo ah inay jirto isku dheeli tir laaaneed oo lacageed, dalkan xoolo ayaa ka dhoofi jiray, xoolahaasi waxay ahaayeen meesha qudha ee dhaqaalaheenu ku tiirsanaa, xoolihii waa la inaga joojiyey, dalkiina doolar fara badan oo dhex wareegayaa ma jiro, ee shilinkeenii ayaa aad u batay, markaas marka la helo isku dheeli tir lacageed ayaa sicir bararka wax laga qabanayaa, mana qabo in waxan la sheegayaa inay wax ka tarayaan sicir bararka, laakiin waa la dadaalaya, ee waxaan leeyahay ha la dadaalo. 